Henry Adefope
Henry Edmund Olufemi Adefope (amụrụ n'abalị iri na ise nke ọnwa Machị afọ 1926 ruo abalị iri na otu nke ọnwa Machị nke afọ 2012) bụ onye isi ndị agha Naijiria nke jere ozi dị ka Minista nke Mmekọrịta Mba Ọzọ na dịka onye otu Kọmitii Olympic mba ụwa site n'afọ 1985 ruo 2006 na onye otu nsọpụrụ nke Kọmitii Olimpik mba ụwa kemgbe 2007.

Mbido ndụ na agụmakwụkwọ 
A mụrụ Henry Adefope n'abalị iri na ise nke ọnwa Machị afọ 1926 na Kaduna, Naịjirịa nye Alice Adefope. Ọ gụrụ akwụkwọ na CMS Grammar School, Lagos na Mahadum Glasgow,ọ gụsịrị akwụkwọ na mmụta gburugburu ọgwụ na ahụike na 1952.  Ọ rụrụ ọrụ dị ka dọkịta site n'afọ 1953 ruo 1963 o wee banye n'otu ndị agha Naịjirịa n'afọ 1963.

Ọrụ 
Ọ rịgooro ruo n'ọkwa Major General ma jee ozi dị ka onye ntuziaka nke ozi gbasara ọgwụ.  Site n'afọ 1975 ruo 1978 ọ rụrụ ọrụ dị ka Minista nke Ọrụ ma site n'afọ 1978 ruo 1979 ọ rụrụ ọrụ dịka Minista nke Mmekọrịta Mba Ọzọ, ọfịs abụọ nke ụlọ ọrụ n'okpuru nchịkwa ndị agha nke General Olusegun Obasanjo.

Adefope jere ozi n'ọkwá dịgasị iche iche na nchịkwa egwuregwu, gụnyere okwu dị ka onye isi oche nke Kọmitii Olympic nke Naịjirịa site n'afọ 1967 ruo 1976 na dịka osote onye isi oche ya nke egwuregwu mba nke Commonwealth site n'afọ 1974 ruo 1982. N'afọ 1985, a họpụtara ya na IOC. Mgbe ọ nọ na IOC, ọ bụ onye otu kọmitii nke họọrọ obodo ndị na-akwado maka egwuregwu afọ 2000 na 2004 Summer Olympik.  E nyochara ya, mana ewepụrụ ya n'ihe gbasara ihe  2002 Winter Olympic bid. Ọ ghọrọ onye otu IOC  na 2006.

Ezinụlọ 
Adefope bụ nna, nna nna na nna nna nna. Ụmụ ya gụnyere Femi Adefope, Dotun Okojie, Folake Nedd, Ronke Eso, Seyi Adefope.

Ọnwụ 
Henry Adefope nwụrụ n'abalị iri na otu nke ọnwa Machị afọ 2012 mgbe ọ dị afọ iri asatọ na ise. ụbọchị anọ tupu ụbọchị ọmụmụ ya nke afọ iri asatọ na isii.

Edensibia

Njikọ mpụga 

 Profaịlụ onye otu IOC

Ndị ndọrọ ndọrọ ọchịchị bụ ndị Yoruba
Ndị si Steeti Kaduna
Ndị nwụrụ n'afọ 2012
Ndị Gụchara Akwụkwọ na ụlọ akwụkwọ CMS Grammar School Lagos
Ndị Gụchara Akwụkwọ na Mahadum Glasgow
Ndị Amụrụ n'afọ 1926
Ndị agha Naijiria bụ Dọkịta